**Διαδικασία ξεχρέωσης χωραφιού βεβαιωμένου στην Δ.Ο.Υ.**

(βλ. Υπεύθυνη Δήλωση ν. 1599/1986, Νο:3)

Έστω ο κ. Δράκος Χαράλαμπος του Θεοφίλου θέλει να πληρώσει την οφειλή του υπ’ αριθμ. 386 τεμαχίου, αγροκτήματος Ριζοβουνίου έκτασης 24,427 στρέμματα, για τα έτη:

α) Εξόφληση οφειλών έτους 2013………= 194,79 ευρώ

β) Εξόφληση οφειλών έτους 2014………= 360,06 ευρώ

γ) Εξόφληση οφειλών έτους 2015………= 333,19 ευρώ

ή σύνολο οφειλής ………………..= 888,04 ευρώ

Το χωράφι αυτό ανήκει στον κ. Χρήστου Γρηγόριο του Αποστόλου, ενώ ο οφειλέτης των παραπάνω οφειλών είναι ο κ. Νάκιος Λάμπρος του Σταύρου, που ήταν ο ενοικιαστής του.

(Ο κ. Δράκος θέλει να αγοράσει το χωράφι ή να ενοικιάσει το χωράφι, αλλά αυτό έχει οφειλή, την οποία άφησε ο ενοικιαστής του κ. Νάκιος).

**Ενέργειες για εξόφληση του χωραφιού:**

Για να ξεχρεωθεί, λοιπόν, το παραπάνω χωράφι:

1) Η Δ.Ο.Υ. θα του κόψει ποσό (δεν κόβει εξόφληση χωραφιών η Δ.Ο.Υ.) που αναλογεί στην οφειλή του χωραφιού αυτού, δηλαδή θα του κόψει ποσό 888,04 ευρώ, με ένα Διπλότυπο Είσπραξης.

Η Δ.Ο.Υ., επίσης, το ποσό που θα κόψει, θα το κόψει στο όνομα του οφειλέτη που είναι ο κ. Νάκιος Λάμπρος.

Ο κ. Δράκος όμως είναι αυτός που θέλει να πληρώσει, αλλά θέλει να φαίνονται στο όνομά του η πληρωμή αυτή, τόσο γιατί την θέλει να την δηλώσει στα βιβλία του ως αγρότης, όσο και για να φανεί ότι αυτός πλήρωσε επειδή θέλει να κλείσει αυτή την πληρωμή έναντι του ενοικίου αυτού του παραπάνω χωραφιού.

Πως θα τακτοποιηθούν όλα αυτά λοιπόν;

2) Αυτός που πληρώνει, δηλαδή ο κ. Δράκος, υπογράφει Υπεύθυνη Δήλωση του Ν. 1599/1986, που δηλώνει ακριβώς αυτά, δηλ.:

Με την πληρωμή μου στην Δ.Ο.Υ. Πρέβεζας, με αριθμό Διπλοτύπου Είσπραξης της Δ.Ο.Υ. Πρέβεζας, με Αριθμ.: 873/29-03-2017 ποσού 888,04 ευρώ, εξοφλώ τα τέλη του υπ’ αριθμ. 386 τεμαχίου αγροκτήματος Ριζοβουνίου, έκτασης 24,427 στρέμματα, ιδιοκτησίας κ. Χρήστου Γρηγόριου του Αποστόλου, και για την οφειλή κ. Νάκιου Λάμπρου του Σταύρου, μαζί με τις προσαυξήσεις, για τα εξής έτη που οφείλονται:

α) για την οφειλή έτους 2013, εξοφλώ αυτήν αντί του ποσού των 194,79 ευρώ

β) για την οφειλή έτους 2014, εξοφλώ αυτήν αντί του ποσού των 360,06 ευρώ

γ) για την οφειλή έτους 2015, εξοφλώ αυτήν αντί του ποσού των 333,19 ευρώ

Σύνολο πληρωμής για την παραπάνω εξοφλήσεις……………: 888,04 ευρώ

Το παραπάνω ύψος του ποσού πληρωμής μου υπεδείχθη από τον αρμόδιο ΤΟΕΒ Μπόϊδα-Μαυρής για την εξόφληση της δικής του οφειλής για το παραπάνω χωράφι.

Η παραπάνω εξόφληση έγινε επ’ ονόματι του οφειλέτη κ. Νάκιου Λάμπρου του Σταύρου, στον οποίο είναι καταχωρημένες οι οφειλές στον ΤΟΕΒ Μπόϊδα-Μαυρής.

Αν η πληρωμή αυτή έγινε για να ενοικιάσει το παραπάνω χωράφι ο κ. Δράκος Χαράλαμπος από τον ιδιοκτήτη του κ. Χρήστου Γρηγόριο, τότε πρέπει να συμπληρώσει στην Υπεύθυνη Δήλωση και τα εξής:

Η παραπάνω πληρωμή έγινε από τον κ. Δράκο Χαράλαμπο του Θεόφιλου με Α.Φ.Μ. ΧΧΧΧΧΧ

έναντι της εξόφλησης του ενοικίου του χωραφιού με αριθμ. 386 αγροκτήματος Ριζοβουνίου, για το έτος 2016.

3) Αν ο κ. Δράκος θέλει να ενοικιάσει αυτός το χωράφι, επομένως, τα χρήματα αυτά που πλήρωσε των 888,04 ευρώ, θέλει να τα δηλώσει στα βιβλία του για αύξηση των δαπανών του (και μείωση των φόρων του), πρέπει να κάνει το εξής:

Με άλλη Απόδειξη Πληρωμής μεταξύ Ιδιοκτήτη (κ. Χρήστου Γρηγόριου) και ενοικιαστή (κ. Δράκου Χαράλαμπου) θα πληρώσει το εναπομείναν υπόλοιπο της συνολικής αξίας του ενοικίου, μείον (αφαιρουμένου) του ποσού που πλήρωσε στην Δ.Ο.Υ.

Έτσι, στην Απόδειξη αυτή θα γράψει το εξής:

«Εξόφληση εναπομείναντος υπολοίπου για ενοικίαση του υπ. αριθμ. 386 τεμαχίου αγροκτήματος Ριζοβουνίου, για το έτος 2016»

Και θα αναφέρει επίσης ότι:

Σύνολο ενοικίου .…………………………..…………………………………………….….. 1.250,00€

Μείον πληρωμή που έγινε στην Δ.Ο.Υ. έναντι εξόφλησής του - 888,04€

Υπόλοιπο ποσό ενοικίου με το οποίο εξοφλείται τελείως ..………… 361,96€

Επομένως:

α) Τακτοποίηση για τον Ενοικιαστή κ. Δράκο.

Με την παραπάνω Απόδειξη προκύπτει και γίνεται αποδεκτό και από τον Ιδιοκτήτη και από τον Ενοικιαστή, οι οποίοι προσυπογράφουν αυτή την Απόδειξη, ότι αποδέχονται τόσο την προηγούμενη πληρωμή στην Δ.Ο.Υ. από τον κ. Δράκο Χαράλαμπο, όσο επίσης αποδέχονται και την εξόφληση του υπολοίπου ενοικίου που απέμεινε ποσού 361,96 ευρώ.

Έτσι, ο λογιστής του κ. Δράκου μπορεί να περάσει στα έξοδα το αντίγραφο του Διπλοτύπου Είσπραξης από την Δ.Ο.Υ. αλλά και την Απόδειξη, που αναφέρεται σε αυτό, καθώς επίσης και την Υπεύθυνη Δήλωση με την οποία πλήρωσε για τον οφειλέτη κ. Νάκιο.

β) Τακτοποίηση για τον ΤΟΕΒ.

Για τον ΤΟΕΒ επίσης γίνεται το ξεχρέωμα του χωραφιού, αφού ο κ. Δράκος έφερε το Διπλότυπο Είσπραξης της Δ.Ο.Υ.